થાનગઢએ ઔધોગિક નગરી તરીકે સમગ્ર રાજ્યમાં જાણીતું છે. સિરામીક સાથે જોડાયેલા ઉદ્યોગો સમગ્ર ભારતભરમાં ચીનાઇ માટીઓની વસ્તુઓની નિકાસ કરે છે. સાથે સાથે વિદેશમાં નિકાસ કરી મોટા પ્રમાણમાં વિદેશી હુંડીયામણ પણ રળી આપે છે. પરંતુ થાનના સિરામીક ઉદ્યોગને સરકાર દ્વારા પુરતા પ્રમાણમાં સુવિધાઓ ન મળતી હોવાની ઉદ્યોગકારોની રાવ છે. ત્યારે જીએસટી અને નોટબંધી બાદ મૃતપાય બનેલા સિરામીક ઉદ્યોગ પર ગેસના ભાવવધારાનો વધુ એક કોરડો વિંઝાય છે. જેમાં ઔધોગીક એકમોને પુરા પાડવામાં આવતા ગેસમાં ભાવવધારો કરવામાં આવતા ઉદ્યોગકારોમાં રોષની લાગણી ફેલાઇ છે. જેમાં એમજીઓ કરાર કરનાર એકમામાં રૂપિયા બે નો જ્યારે કરાર ન કરનાર એકમોમાં રૂપિયા ત્રણનો ભાવવધારો કરવામાં આવ્યો છે.